C 184/74
DA
Den Europæiske Unions Tidende
25.5.2023
3.5.
EØSU er enig med Kommissionen i, at forudsætningen for, at alle kan leve, trives og lede, er, at de eksisterende ligestillingsorganer styrkes, så de kan udnytte deres fulde potentiale og være bedre rustet til at forebygge forskelsbehandling og bistå ofre for forskelsbehandling.
3.6.
EØSU er af den opfattelse, at fremme af ligestillingsorganer er afgørende for at sikre alle EU-borgeres grundlæggende rettigheder.
Ved aktivt at fremme ligestillingsorganer sikrer EU sig opbakning fra alle EU-borgere, som oplever forskelsbehandling, og garanterer disse borgeres ret til støtte og repræsentation.
3.7.
EØSU minder om punkt 2.10 i sin udtalelse om Forbedring af ligestillingen i EU (12): »EØSU mener, at fremme af ligestilling og beskyttelse af de grundlæggende rettigheder bør integreres i en bredere samfundsvision, som udvider og styrker de instrumenter, medlemsstaterne og EU-institutionerne bruger til konkret støtte til enkeltpersoner og offentlige og private aktører«.
3.8.
En indsats på EU-plan, der er i overensstemmelse med nærhedsprincippet og proportionalitetsprincippet og forenelig med Unionens øvrige politikker, er nødvendig på dette område.
Kommissionen anfører, at allerede eksisterende lovgivning revideres med dette initiativ for at øge effektiviteten, fastsætte minimumsstandarder og inddrage arbejdsmarkedets parter og civilsamfundet.
4.
Særlige bemærkninger 4.1.
Styrkelse af ligestillingsorganernes beføjelser 4.1.1.
Vedtagelsen af det såkaldte horisontale direktiv har længe befundet sig i et dødvande, og derfor vil man i en offercentreret optik, hvor forsinket retfærdighed er ensbetydende med manglede retfærdighed, efter EØSU's opfattelse forpasse en mulighed, hvis intersektionel forskelsbehandling og forskelsbehandling af flere grunde ikke tages ordentligt i betragtning.
Visse former for forskelsbehandling kan ikke imødegås ved at se på årsagerne én for én, men kræver en intersektionel tilgang.
4.1.2.
Selv om en række eksisterende direktiver kræver, at medlemsstaterne opretter nationale ligestillingsorganer, er der i de nuværende EU-regler en bred skønsmargen i forhold til deres struktur og funktion, og blandt ligestillingsorganerne er der store forskelle i beføjelser, uafhængighed, ressourcer, tilgængelighed og effektivitet.
Det nye initiativ om minimumsstandarder for ligestillingsorganer skal understøtte Kommissionens indsats for at oprette en Union med ligestilling og styrke effektiviteten af EU's lovgivning om ikkeforskelsbehandling.
4.1.3.
Kommissionens forslag om at udvide ligestillingsorganernes mandat til også at omfatte direktiv 79/7/EØF, så de kan yde beskyttelse mod kønsbaseret forskelsbehandling i forbindelse med statslig social sikring, må ikke indvirke på arbejdsmarkedsparternes rolle og beføjelser og bør tjene til at styrke og understøtte deres arbejde.
4.1.4.
EØSU anerkender betydningen af og støtter forslaget om at gøre det til et lovkrav, at ligestillingsorganer ikke underlægges udefrakommende indflydelse, og sikre, at de har tilstrækkelige og bæredygtige menneskelige, faglige, tekniske og økonomiske ressourcer.
4.1.5.
EØSU bifalder de foreslåede stærke beskyttelsesforanstaltninger for ligestillingsorganernes uafhængighed, som er helt afgørende for deres muligheder for at yde tilstrækkelig støtte til borgerne.
4.1.6.
EØSU understreger den særlige betydning af garantierne for tilgængeligheden og tilstrækkeligheden af de menneskelige, tekniske og økonomiske ressourcer, der stilles til rådighed for ligestillingsorganerne.
Ressourcer er en forudsætning, både for ligestillingsorganernes uafhængighed og for deres evne til effektivt at beskytte ofrene og forebygge forskelsbehandling.
4.1.7.
Kommissionens forslag indeholder bl.a. et krav om, at offentlige institutioner skal høre ligestillingsorganerne rettidigt og tage deres anbefalinger i betragtning.
EØSU anbefaler, at medlemsstaterne forpligtes til at rapportere om de tiltag, de har truffet på baggrund af ligestillingsorganernes anbefalinger, samt om resultaterne af disse tiltag.
(12)
Se EØSU's udtalelse om »forbedring af ligestillingen i EU« (EUT C 75 af 28.2.2023, s. 56).